**UUTISIA FORDILTA Helmikuu 2013**

**Uusi Transit Custom vauhditti Fordia Euroopan hyötyajoneuvomarkkinoilla**

Transit Customin markkinoille tulo piristi Fordin hyötyajoneuvokauppaa tammikuussa. Fordin hyötyajoneuvoja kävi kaupaksi 13 000 kappaletta, mikä tarkoittaa 8,7 prosentin markkinaosuutta. Luku on lähes sama kuin vuosi sitten tammikuussa, mutta tänä vuonna kokonaismarkkina notkahti tammikuussa peräti 12 prosenttia.

Henkilöautomarkkina jatkoi hiljentymistään, mikä näkyi myös Fordin myynnissä. Tammikuun myynti oli 22 prosenttia alhaisempi kuin vuosi sitten. Kuluttajat jäivät odottamaan uuden Fiestan ja Kugan markkinoille tuloa, mikä myös vaikutti myyntiin.

Ford oli Euroopan toiseksi suosituin merkki niin henkilöautoissa kuin hyötyajoneuvoissa.

Linkki tiedotteeseen: <http://media.ford.com/news/newtransitcustomhelpedfordofeuropegaincommercialvehiclemarketshareoverallsalesfallinjanuary.htm>

**1.0 EcoBoost -moottorille jälleen palkinto**

Auto Motor und Sport -lehti on palkinnut Fordin pienen mutta pippurisen 1.0 EcoBoost -moottorin parhaana teknologisena innovaationa. Valinnan teki 30 Motorpresse Stuttgart Groupin päätoimittajaa 22 maasta. Tuomaristo ylisti kolmisylinterisen turboahdetun moottorin suunnittelua, koska moottorista on saatu taloudellinen ja sen päästöt ovat alhaiset, mutta niillä ei ole negatiivista vaikutusta ajomukavuuteen. Moottorin koosta kertoo se, että se mahtuu lentokoneen matkatavarahyllylle.

Linkki tiedotteeseen: <http://media.ford.com/news/fordssmallbutmighty1_0litreecoboostenginewinstopgermanawardfortechnicalinnovation.htm>

Kuva: <http://ford.wieck.com/channels/europe-eurowide/photos/ford-focus-1-0-litre-ecoboost-1?query=ecoboost&page=2>

**Ford, Nissan ja Daimler kehittävät yhteistyössä polttokennoteknologiaa**Fordin, Nissanin ja Daimlerin yhteenliittymä tähtää polttokennoautojen kehityksen nopeuttamiseen. Tavoitteena on saada markkinoille maailman ensimmäinen edullinen, massatuotantovalmisteinen polttokennoauto vuonna 2017. Yhtiöt ovat tähän asti kehittäneet kukin omaa teknologiaansa. Testikäytössä olleita polttokennoautoja on testattu eri puolilla maailmaa ja niillä on ajettu yhteensä jo yli 10 miljoonaa testikilometriä.

Linkki tiedotteeseen ja kuviin: <http://media.ford.com/article_display.cfm?article_id=37631>

**Myynti vetää Yhdysvalloissa**Ford Motor Companyn myynti kasvoi Yhdysvalloissa 22 prosenttia vuoden takaiseen tammikuuhun verrattuna. Uuden Fusionin myynti kasvoi peräti 65 prosenttia, Escapen 16 prosenttia, Explorerin 46 prosenttia ja F-sarjan avolava-autojen 22 prosenttia. Kappalemääräisesti mitattuna myynti oli 166 501 ajoneuvoa. Yhdysvaltain Fordin markkinoinnista, myynnistä ja huollosta vastaava johtaja Ken Czubay iloitsee siitä, että investoinnit polttoainetaloudellisiin uusiin autoihin tuottavat nyt tulosta.

Linkki tiedotteeseen: <http://media.ford.com/article_display.cfm?article_id=37622>

**Fiesta ST:stä kilpa-auto rallicrossiin**

Ford Racing esitteli Chicagon autonäyttelyssä Fiesta ST:hen pohjautuvan rallicross-kilpa-auton. Sillä on tarkoitus ajaa globaalissa rallicrossin mestaruussarjassa (Global Rallycross Championship, GRC) sekä X Games -tapahtumissa. Ford on ensi kesän X Gamesien ainoa yhteistyökumppani. Fiesta ST GRC –autoilla ajavat Tanner Foust, Brian Deegan ja Ken Block.

Linkki tiedotteeseen: <http://media.ford.com/news/fordincreasescommitmenttoglobalrallycrosschampionshipandxgameswithfiestast-basedracecar_eu.htm>

**Ford ainoa autonvalmistaja maailman 50 innovatiivisimman yrityksen listalla**Ford Motor Company löytyy ainoana autonvalmistajana Fast Companyn maailman 50 innovatiivisimman yrityksen listalta. Listalla ovat myös mm. Apple, Amazon ja Nike.   
  
Linkki tiedotteeseen: <http://media.ford.com/article_display.cfm?article_id=37685>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 171 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 on Fordin omia tai enemmistöomistuksessa ja 9 yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com